তবে, আমরা এখানে শুধুমাত্র জম্মু ও কাশ্মিরের বিষয়টি তুলে ধরবো। জম্মু ও কাশ্মিরের আয়তন ২ লাখ ২২ হাজার ২৩৬ বর্গ কিলোমিটার (৮৫,৮০৬ বর্গ মাইল)। এখানকার মোট ভূমির ১৫.৭৩ শতাংশ কাশ্মির, ২৫.৯৩ শতাংশ জম্মু এবং ৫৮.৩৩ শতাংশ লাদাখ। জনসংখ্যা ২০১১ সালের হিসাব অনুযায়ী, ১ কোটি ২৫ লাখ ৪১ হাজার ৩০২ জন। জম্মু ও কাশ্মিরের মোট জনসংখ্যার শতকরা ৬৮.৩১ ভাগ মুসলিম, ২৮.৪৩ ভাগ হিন্দু, ১.৮৭ ভাগ শিখ, ০.৮৯ ভাগ বৌদ্ধ এবং ০.২৮ ভাগ খ্রিষ্টান। বিভাগ অনুযায়ী, কাশ্মিরে জনসংখ্যার ৯৬.৪০ শতাংশ, জম্মুতে ৩৩.৪৫ শতাংশ এবং লাদাখে ৪৬.৪০ শতাংশ মুসলিম। এখানকার মানুষ কাশ্মিরি, উর্দু, ডগরি, পাঞ্জাবি, পাহাড়ি, বালতি, লাদাখি ইত্যাদি ভাষায় কথা বলে।